Az adatbázis felépítése

***’Könyvek’ tábla***

Az adatbázisban központi szerepet a ’Könyvek’ tábla kapta. Ez a tábla az antikvár könyvesboltban található könyvek adatait tartalmazza: ISBN szám, cím, szerző, évjárat, műfaj, kiadó, oldalszám, beszerzési ár, eladási ár, állapot, kötés.

Elsődleges kulcs: ’Könyv\_id’

Kapcsolómezők: ’Könyvek’ tábla: ’Könyv\_id’

***’Törzsvásárlók’ tábla***

A törzsvásárlók kezelésére a ’Törzsvásárló’ tábla szolgál. Ebben a táblában jelenítjük meg a törzsvásárlók egyedi kódját, nevét, adatait, valamint az adott évben gyűjtött pontjaikat és az előző éves pontokat.

Elsődleges kulcs: ’Törzsvásárlói\_id’

Kapcsolómezők: ’Törzsvásárlók’ tábla: ’Törzsvásárlói\_id’

***’Kívánság lista’ tábla***

Ebbe a táblába azon könyvek kerülnek, melyeket valamely vásárló keresett, de nem volt elérhető az üzletben. A tábla tartalma: a könyv szerzője, címe, a vásárló neve, címe, elérhetőségei, illetve, ha törzsvásárlóról van szó, akkor a törzsvásárlói kód, ezek mellett még szerepel, a könyv elérhetősége is.

Elsődleges kulcs: ’Kívánság\_id’

Kapcsolómezők: ’Kívánság lista’ tábla: ’Kívánság\_id’

**‘*Kiadások’ tábla***

A kiadások táblában tartjuk nyilván azt, hogy mennyi kiadásunk van. Mind a könyvek, amelyeket felvásárolunk, mind az egyéb kiadások itt szerepelnek. A tábla tartalmaz egy megnevezés oszlopot, amely a kiadás leírását tartalmazza, könyvek esetén a könyv címét hozzá fűzve a ISBN számot, egyéb kiadás esetén pedig a pontos megnevezést. Egy összeg oszlopot, ahol az adott kiadás értéke található, valamint egy dátum oszlopot is tartalmaz, hogy mikor is került az adott kiadási érték az adatbázisba

Elsődleges kulcs: ’Kiadás\_id’

Kapcsolómezők: ’Kiadás’ tábla: ’Kiadás\_id’

***‘Bevételek’ tábla***

A bevételek tábla az eladott könyvekből származó bevételeket tartalmazza. A kiadás táblához hasonlóan itt is egy megnevezés oszlop, egy összeg oszlop és egy dátum oszlop szerepel. A megnevezés oszlopban a könyvek neve szerepel, valamint azok ISBN száma. Az összeg oszlopban a vásárlás végösszege kerül. A dátum oszlop azt a dátumot tartalmazza, amikor a vásárlás történt.

Elsődleges kulcs: ’Bevétel\_id’

Kapcsolómezők: ’Bevétel’ tábla: ’Bevétel\_id’